ACG ย้ายเทรด SET กลุ่มสินค้าอุตฯ หมวด “ธุรกิจยานยนต์” ดีเดย์ 1 ก.ค.นี้
ACG ย้ายเทรด SET กลุ่มสินค้าอุตฯ หมวด “ธุรกิจยานยนต์” ดีเดย์ 1 ก.ค.นี้
30 มิ.ย. 2563

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) แจ้งการเปลี่ยนแปลงตลาดรองสำหรับการซื้อขายหลักทรัพย์ บริษัท ออโตคอร์ป โฮลดิ้ง จำกัด (มหาชน) หรือ ACG จากตลาดหลักทรัพย์เอ็ม เอ ไอ (mai) กลุ่มสินค้าอุตสาหกรรม มาซื้อขายใน SET กลุ่มสินค้าอุตสาหกรรม หมวดธุรกิจยานยนต์ ตั้งแต่วันที่ 1 ก.ค.63 ซึ่งเป็นไปตามที่บริษัทร้องขอ
ทั้งนี้ ตลท.เห็นว่า  ACG มีคุณสมบัติครบถ้วนตามข้อกำหนดของตลาดหลักทรัพย์ฯ เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558 ดังนั้น จึงเห็นควรกำหนดให้หลักทรัพย์จดทะเบียนของ ACG จำนวน 600,000,000 หุ้น มูลค่าที่ตราไว้หุ้นละ 0.50 บาท รวม 300,000,000 บาท ซื้อขายใน SET ใช้ชื่อย่อในการซื้อขายหลักทรัพย์ว่า “ACG” เช่นเดิม
ACG เป็นบริษัทประกอบธุรกิจการถือหุ้นในบริษัทอื่น (Holding company) ที่ประกอบธุรกิจจำหน่ายและให้บริการในอุตสาหกรรมรถยนต์ และธุรกิจที่เกี่ยวเนื่องอื่น ๆ ปัจจุบันมีบริษัท ฮอนด้ามะลิวัลย์ จำกัด เป็นบริษัทย่อยที่ประกอบธุรกิจหลักซึ่งก่อให้เกิดกำไรหลัก เป็นผู้จำหน่ายและศูนย์บริการรถยนต์ยี่ห้อฮอนด้า